CELEX: 32022R0022
Language: sl
Date: 2022-01-10 00:00:00
Title: Izvedbena uredba Sveta (EU) 2022/22 z dne 10. januarja 2022 o izvajanju Uredbe (EU) 2019/1716 o omejevalnih ukrepih glede na razmere v Nikaragvi

10.1.2022   
               
               
                  SL
               
               
                  Uradni list Evropske unije
               
               
                  LI 5/4
               
            
         IZVEDBENA UREDBA SVETA (EU) 2022/22
         z dne 10. januarja 2022
         o izvajanju Uredbe (EU) 2019/1716 o omejevalnih ukrepih glede na razmere v Nikaragvi
         SVET EVROPSKE UNIJE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) 2019/1716 z dne 14. oktobra 2019 o omejevalnih ukrepih glede na razmere v Nikaragvi (1) in zlasti člena 13(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 14. oktobra 2019 sprejel Uredbo (EU) 2019/1716 o omejevalnih ukrepih glede na razmere v Nikaragvi.
                  
               
                     (2)
                  
                  
                     Visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik) je 8. novembra 2021 dal izjavo v imenu Unije, v kateri je poudaril, da so bile volitve v Nikaragvi 7. novembra 2021 izvedene brez demokratičnih jamstev in njihovi rezultati niso legitimni. Izjavil je, da je nikaragovska vlada nikaragovskemu ljudstvu odrekla državljansko in politično pravico do glasovanja na verodostojnih, vključujočih, poštenih in transparentnih volitvah, pa tudi njihovo svobodo izražanja, združevanja in mirnega zbiranja. Visoki predstavnik je navedel, da je Unija pripravljena preučiti vse instrumente, ki so ji na voljo, vključno z dodatnimi omejevalnimi ukrepi.
                  
               
                     (3)
                  
                  
                     Ker se resne razmere v Nikaragvi nadaljujejo, bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi, iz Priloge I k Uredbi (EU) 2019/1716 vključiti sedem posameznikov in tri subjekte.
                  
               
                     (4)
                  
                  
                     Prilogo I k Uredbi (EU) 2019/1716 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga I k Uredbi (EU) 2019/1716 se spremeni, kot je določeno v Prilogi k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. januarja 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  UL L 262, 15.10.2019, str. 1.
      
      
         
            PRILOGA
            Priloga I k Uredbi (EU) 2019/1716 se spremeni:
            
                        (1)
                     
                     
                        naslov tabele se nadomesti z naslednjim:
                        
                                    „A.
                                 
                                 
                                    Fizične osebe iz člena 2“;
                                 
                              
                  
                        (2)
                     
                     
                        v tabelo se dodajo naslednje fizične osebe:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „15.
                                 
                                 
                                    Camila Antonia ORTEGA MURILLO
                                 
                                 
                                    Položaj: Hči Daniela Ortege in Rosario Murillo, svetovalka predsedstva, koordinatorka nacionalne komisije za kreativno gospodarstvo, direktorica televizijske postaje Canal 13.
                                    Datum rojstva: 4.11.1987
                                    Kraj rojstva: Managua, Nikaragva
                                    Spol: ženski
                                    Državljanstvo: nikaragovsko
                                    Številka potnega lista: A00000114 (Nikaragva)
                                    Številka osebne izkaznice: 0010411870001B
                                 
                                 
                                    Camila Antonia Ortega Murillo tesno sodeluje pri ukrepih za podporo predsedniškemu paru Daniela Ortege in Rosario Murillo, in sicer kot svetovalka predsedstva, osebna pomočnica podpredsednice in koordinatorka nacionalne komisije za kreativno gospodarstvo. Je tudi direktorica platforme Nicaragua Diseña in televizijske postaje Canal 13.
                                    Odgovorna je za uporabo platforme Nicaragua Diseña v podporo potvorjenim predsedniškim in parlamentarnim volitvam, ki so potekale 7. novembra 2021, in sicer z ustvarjanjem lažnih računov na različnih platformah družbenih medijev.
                                    Kot direktorica postaje Canal 13 je prispevala k širjenju sovražnega govora režima Ortege proti civilni opoziciji, pri čemer je omejila uredniško pluralnost in preganjala neodvisne novinarje in medijske hiše v Nikaragvi ter odpravila svobodo izražanja in izločila dejansko volilno konkurenco. Imela je osrednjo vlogo pri zatiranju političnega pluralizma in dokončnemu razpadu nikaragovske demokracije.
                                    Zato je povezana z osebami, odgovornimi za spodkopavanje demokracije in hude kršitve človekovih pravic, ter tako represijo in kršitve podpira.
                                 
                                 
                                    10.1.2022
                                 
                              
                                    16.
                                 
                                 
                                    Laureano Facundo ORTEGA MURILLO
                                 
                                 
                                    Sin Daniela Ortege in Rosario Murillo, svetovalec predsedstva
                                    Datum rojstva: 20.11.1982
                                    Kraj rojstva: Managua, Nikaragva
                                    Spol: moški
                                    Državljanstvo: nikaragovsko
                                    Številka potnega lista: A00000684 (Nikaragva)
                                    Številka osebne izkaznice: 0012011820046M
                                 
                                 
                                    Laureano Facundo Ortega Murillo tesno sodeluje pri ukrepih za podporo predsedniškemu paru Daniela Ortege in Rosario Murillo, in sicer kot svetovalec predsedstva. Upravičil in podprl je samovoljno in nezakonito zapiranje nikaragovskih voditeljev politične opozicije in morebitnih predsedniških kandidatov, študentskih voditeljev in vodilnih osebnosti s podeželja ali neodvisnih novinarjev, ki jih je označil za ‚teroriste‘. S tem, ko je prispeval k izločitvi dejanske volilne konkurence, je imel osrednjo vlogo pri zatiranju političnega pluralizma in dokončni razgradnji nikaragovske demokracije.
                                    Deloval je kot svetovalec svojega očeta Daniela Ortege za gospodarske zadeve in režima Ortege prek vladne agencije ProNicaragua. Poleg tega je odgovoren za upravljanje subjekta BanCorp, katerega glavni namen je pomagati pri represivnih dejavnostih njegove matere, podpredsednice Rosario Murillo, ter jih sponzorirati in finančno podpirati.
                                    Zato je povezan z osebami, odgovornimi za represijo civilne družbe in hude kršitve človekovih pravic, ter tako zatiranje in kršitve podpira.
                                 
                                 
                                    10.1.2022
                                 
                              
                                    17.
                                 
                                 
                                    Brenda Isabel ROCHA CHACÓN
                                 
                                 
                                    Predsednica vrhovnega volilnega sveta
                                    Datum rojstva: 10.2.1967
                                    Kraj rojstva: Bonanza, Nikaragva
                                    Spol: ženski
                                    Državljanstvo: nikaragovsko
                                 
                                 
                                    Brenda Isabel Rocha Chacón je od maja 2021 predsednica vrhovnega volilnega sveta, tj. organa, odgovornega za pripravo, organizacijo in potrditev izida splošnih volitev 7. novembra 2021, ki so zaradi pomanjkanja preglednosti, resnične opozicije in demokratične razprave ogrozile demokratične institucije in procese. Vrhovni volilni svet je opoziciji odvzel možnost kandidiranja na svobodnih volitvah in omogočil organizacijo volitev v nedemokratičnih razmerah.
                                    Zato je odgovorna za zatiranje demokratične opozicije ter spodkopavanje demokracije in pravne države v Nikaragvi.
                                 
                                 
                                    10.1.2022
                                 
                              
                                    18.
                                 
                                 
                                    Cairo Melvin AMADOR ARRIETA
                                 
                                 
                                    Podpredsednik vrhovnega volilnega sveta
                                    Datum rojstva: 1952
                                    Spol: moški
                                    Državljanstvo: nikaragovsko
                                 
                                 
                                    Cairo Melvin Amador Arrieta je od maja 2021 podpredsednik vrhovnega volilnega sveta, tj. organa, pristojnega za pripravo, izvedbo in potrditev rezultata splošnih volitev 7. novembra 2021, ki so zaradi pomanjkanja preglednosti, resnične opozicije in demokratične razprave ogrozile demokratične institucije in procese. Vrhovni volilni svet je opoziciji odvzel možnost kandidiranja na volitvah in omogočil organizacijo volitev v nedemokratičnih razmerah.
                                    Zato je odgovoren za zatiranje demokratične opozicije ter spodkopavanje demokracije in pravne države v Nikaragvi.
                                 
                                 
                                    10.1.2022
                                 
                              
                                    19.
                                 
                                 
                                    Lumberto Ignacio CAMPBELL HOOKER
                                 
                                 
                                    Član vrhovnega volilnega sveta, vršilec dolžnosti predsednika vrhovnega volilnega sveta leta 2018
                                    Datum rojstva: 3.12.1949
                                    Kraj rojstva: Raas, Nikaragva
                                    Spol: moški
                                    Državljanstvo: nikaragovsko
                                    Številka potnega lista: A00001109 (Nikaragva)
                                    Številka osebne izkaznice: 6010302490003J
                                 
                                 
                                    Lumberto Ignacio Campbell Hooker je od leta 2014 član vrhovnega volilnega sveta, tj. organa, pristojnega za pripravo, izvedbo in potrditev rezultata splošnih volitev 7. novembra 2021, ki so zaradi pomanjkanja preglednosti, resnične opozicije in demokratične razprave ogrozile demokratične institucije in procese. Vrhovni volilni svet je opoziciji odvzel možnost kandidiranja na svobodnih volitvah in omogočil organizacijo volitev v nedemokratičnih razmerah.
                                    V času volitev 7. novembra 2021 je v pogovorih z mediji upravičeval in hvalil njihovo organizacijo.
                                    Zato je odgovoren za zatiranje demokratične opozicije ter spodkopavanje demokracije in pravne države v Nikaragvi.
                                 
                                 
                                    10.1.2022
                                 
                              
                                    20.
                                 
                                 
                                    Nahima Janett DÍAZ FLORES
                                 
                                 
                                    Direktorica družbe nikaragovskega inštituta za telekomunikacije in poštne storitve, hči generalnega direktorja nikaragovske nacionalne policije Francisca Javierja Díaza Madriza
                                    Datum rojstva: 28.6.1989
                                    Spol: ženski
                                    Državljanstvo: nikaragovsko
                                 
                                 
                                    Nahima Janett Díaz Flores je direktorica nikaragovskega inštituta za telekomunikacije in poštne storitve (TELCOR), regulativnega organa za telekomunikacije in poštne storitve. Nikaragovske oblasti uporabljajo družbo TELCOR za utišanje neodvisnih medijev, tudi treh medijskih hiš, od leta 2018. V času splošne volilne kampanje leta 2021 je družba TELCOR obsežno izvajala dezinformacijske kampanje. Družba TELCOR je kot institucija, pristojna za izvajanje ‚zakona o kibernetski varnosti‘, vodila in izvajala dejavnosti nadzora v zvezi s civilno družbo in demokratično opozicijo.
                                    Nahima Díaz Flores je na svojem položaju delovala kot podpornica režima Ortege ter prek družbe TELCOR vodila in izvajala dejavnosti dezinformiranja ter nadzora civilne družbe in demokratične opozicije. Zato je odgovorna za hude kršitve človekovih pravic, zatiranje civilne družbe in demokratične opozicije ter spodkopavanje demokracije v Nikaragvi.
                                 
                                 
                                    10.1.2022
                                 
                              
                                    21.
                                 
                                 
                                    Luis Ángel MONTENEGRO ESPINOZA
                                 
                                 
                                    Nadzornik nadzornega organa za banke in druge finančne institucije Nikaragve
                                    Datum rojstva: 1.1.1949
                                    Kraj rojstva: Esteli, Nikaragva
                                    Spol: moški
                                    Naslov: Planes De Puntaldia Casa #16, Managua, Nikaragva
                                    Državljanstvo: nikaragovsko
                                    Številka osebne izkaznice: 1610101490000S
                                 
                                 
                                    Luis Ángel Montenegro Espinoza je nadzornik nadzornega organa za banke in druge finančne institucije Nikaragve (SIBOIF). Na tem položaju je odgovoren za preganjanje finančnih akterjev, ki so se uprli politikam režima Ortege, in izvajanje nadzora režima nad finančnim sektorjem.
                                    Na ta položaj ga je kot nagrado za njegovo zvestobo neposredno imenoval Daniel Ortega. V svoji prejšnji vlogi splošnega nadzornika republike je zagotovil, da koruptivne finančne dejavnosti Ortege niso bile revidirane, in enakovredno prispeval k nadzoru Ortege nad režimom.
                                    Zato je odgovoren za spodkopavanje pravne države v Nikaragvi ter zatiranje civilne družbe in demokratične opozicije.
                                 
                                 
                                    10.1.2022“;
                                 
                              
                  
                        (3)
                     
                     
                        dodata se naslednji naslov in tabela:
                        
                                    „B.
                                 
                                 
                                    Pravne osebe, subjekti in organi iz člena 2
                                    
                                                 
                                             
                                             
                                                Ime
                                             
                                             
                                                Podatki za ugotavljanje istovetnosti
                                             
                                             
                                                Razlogi
                                             
                                             
                                                Datum uvrstitve na seznam
                                             
                                          
                                                1.
                                             
                                             
                                                Nacionalna policija Nikaragve
                                                La Policía Nacional Nicaragüense
                                             
                                             
                                                Sedež: Managua, Nikaragva
                                                Datum ustanovitve: 22.8.1979
                                                Spletišče: http://www.policia.gob.ni/
                                             
                                             
                                                Nacionalna policija Nikaragve je odgovorna za ponižujoče obravnanje, vključno s fizičnim in psihičnim mučenjem, tistih, ki so nasprotovali režimu Ortege. Odgovorna je za protipraven odvzem prostosti predsedniških kandidatov, voditeljev civilne družbe, študentskih voditeljev in vodilnih osebnosti s podeželja ali neodvisnih novinarjev brez pravnih in demokratičnih jamstev.
                                                Nacionalna policija je imela ključno vlogo pri tem, da se Daniel Ortega v času splošnih volitev 7. novembra 2021 ni soočil z nobeno resnično demokratično opozicijo. V času pred temi volitvami je nacionalna policija izvajala stalen nadzor nad opozicijskimi voditelji in njihov pregon, nezakonite vlome v domove in samovoljne aretacije članov opozicije ter sistematično grozila javnim uslužbencem.
                                                Leta 2018 je bila nacionalna policija vpletena v uboje miroljubnih protestnikov po vsej Nikaragvi.
                                                Nikaragovska nacionalna policija je zato odgovorna za hude kršitve človekovih pravic, zatiranje civilne družbe in demokratične opozicije ter spodkopavanje demokracije in pravne države v Nikaragvi.
                                             
                                             
                                                10.1.2022
                                             
                                          
                                                2.
                                             
                                             
                                                Vrhovni volilni svet
                                                Consejo Supremo Electoral
                                             
                                             
                                                Naslov: Pista Juan Pablo II, Managua 14005, Nikaragva
                                                Spletišče: https://www.cse.gob.ni/
                                                E-pošta: info@cse.gob.ni
                                             
                                             
                                                Vrhovni volilni svet je organ, pristojen za pripravo, izvedbo in potrditev rezultata splošnih volitev 7. novembra 2021, ki so zaradi pomanjkanja preglednosti, resnične opozicije in demokratične razprave ogrozile demokratične institucije in procese. Vrhovni volilni svet je opoziciji odvzel možnost kandidiranja na svobodnih volitvah in omogočil organizacijo volitev v nedemokratičnih razmerah.
                                                Vrhovni volilni svet je zato odgovoren za zatiranje demokratične opozicije ter spodkopavanje demokracije in pravne države v Nikaragvi.
                                             
                                             
                                                10.1.2022
                                             
                                          
                                                3.
                                             
                                             
                                                Nikaragovski inštitut za telekomunikacije in poštne storitve
                                             
                                             
                                                Naslov: Avenida Bolívar, Esquina diagonal al edifico de la Cancillería Aptdo 2664, Managua 10000, Nikaragva
                                                Datum vpisa: 12.6.1982
                                                Spletišče: https://www.telcor.gob.ni
                                             
                                             
                                                Nikaragovski inštitut za telekomunikacije in pošto (TELCOR) je regulativni organ za telekomunikacije in poštne storitve. Nikaragovske oblasti ga uporabljajo za utišanje neodvisnih medijev, tudi treh medijskih hiš, od leta 2018, v času represije leta 2018 in po splošnih volitvah leta 2021. V času splošne volilne kampanje je družba TELCOR obsežno izvajala dezinformacijsko kampanjo. Družba TELCOR je kot institucija, pristojna za izvajanje ‚zakona o kibernetski varnosti‘, vodila in izvajala dejavnosti nadzora v zvezi s civilno družbo in demokratično opozicijo.
                                                Družba TELCOR je zato odgovorna za hude kršitve človekovih pravic ter zatiranje civilne družbe in demokratične opozicije.
                                             
                                             
                                                10.1.2022“.